wickkiey/tamil-wikipedia-markdown huggingface dataset:
# அக்ரிகோலா


**அக்ரிகோலா** (**AGRIC**ultural **O**n**L**ine **A**ccess) என்பது அமெரிக்காவின் வேளாண்மைத் துறையின் தேசிய வேளாண் நூலகத்தால் உருவாக்கப்பட்டுப் பராமரிக்கப்படும் ஒரு நிகழ்நிலை தரவுத்தளமாகும் .  

இந்த தரவுத்தளம் அமெரிக்காவின் தேசிய வேளாண் நூலகத்தின் சேகரிப்புக்கான அட்டவணை மற்றும் குறியீடாகச் செயல்படுகிறது. இது விவசாயம் மற்றும் அதனுடன் தொடர்புடைய துறைகள் பற்றிய தகவல்களைப் பொதுமக்களுக்கு வழங்குகிறது.  

## வாய்ப்பு
"விலங்கு மற்றும் கால்நடை அறிவியல், பூச்சியியல், தாவர அறிவியல், வனவியல், மீன் வளர்ப்பு மற்றும் மீன்வளம், விவசாயம் மற்றும் விவசாய முறைகள், விவசாய பொருளாதாரம், விரிவாக்கம் மற்றும் கல்வி, உணவு மற்றும் மனித ஊட்டச்சத்து, மற்றும் பூமி மற்றும் சுற்றுச்சூழல் அறிவியல்" ஆகிய துறைகளில் வெளியிடப்படும் ஆய்வுச்சுருக்கங்களின் ஆய்வுச்சுருக்க அட்டவணையினை செயல்படுத்துகிறது.  

### பப்ஆக்
இதனுடன், தொடர்புடைய தரவுத்தளம், **பப்ஆக்**, 2015இல் வெளியிடப்பட்டது. மேலும் யுஎஸ்டிஏ விஞ்ஞானிகளிடமிருந்து முழு உரை வெளியீடுகளிலும், சில பத்திரிகை ஆய்வுவெளியிடுகளிலும் கவனம் செலுத்துகிறது. விவசாயிகள், விஞ்ஞானிகள், அறிஞர்கள், மாணவர்கள் மற்றும் பொது மக்கள் உட்படப் பரந்த அளவிலான பயனர்களுக்காக பப்ஆக் வடிவமைக்கப்பட்டுள்ளது.  

அக்ரிகோலாவிற்கும் பப்அக்கும் இடையிலான வேறுபாடுகள் பின்வருமாறு:  

::: "அக்ரிகோலா தேசிய வேளாண் நூலகத்தின் பொது பட்டியலாகச் செயல்படுகிறது. இது நூலகத்தின் அனைத்து இருப்புகளுக்கும் பதிவுகளைக் கொண்டுள்ளது. இது பப்ஆக் போன்ற கட்டுரைகளுக்கான மேற்கோள்களையும் கொண்டுள்ளது. வேளாண் அறிவியலுக்கு மதிப்புமிக்கது மற்றும் பொருத்தமானது என்றாலும், மதிப்பாய்வு செய்யப்பட்ட பத்திரிகை கட்டுரைகள் அல்லாத பல பொருட்களுக்கான மேற்கோள்களையும் அக்ரிகோலா கொண்டுள்ளது. மேலும், அக்ரிகோலாவிற்கு வேறு இடைமுகம் உள்ளது. எனவே, இரண்டு வளங்களுக்கிடையில் சில ஒன்றுடன் ஒன்று இருக்கும்போது, அவை குறிப்பிடத்தக்க வழிகளில் வேறுபடுகின்றன. அக்ரிகோலாவை அகற்ற எந்த திட்டமும் இல்லை."
# சந்தையில் மாட்டு வணிகம்

**சந்தையில் மாட்டு வணிகம்** என்பது வாரச் சந்தையில் மாடுகளை வாங்குதல் விற்றல் ஆகியவற்றைக் குறிப்பது ஆகும். இந்த வணிகமானது தமிழ்நாட்டில் சில கோயில் திருவிழாக்களை ஒட்டி ஆண்டுக்கு ஒரு முறை நடத்தப்படும் கால்நடை சந்தைகளிலும் நடத்தப்படுகிறது.  

மாடுகளை அதன் நிறம், கொம்பு, சுழி, பல் எனப் பலவற்றையும் பார்த்துத்தான் ஒருவர் சந்தையில் வாங்குவார். அதைப் பொறுத்து விலையும் மாறுபடும். மாட்டுச் சந்தைகளில் மாட்டுத் தரகர்கள் பலர் இருப்பார்கள். அவர்கள் மாடுகளை வாங்குபவர்களுக்கும், விற்ப்பவர்களுக்கும் இடையில் தரகராக இருந்து பேசி முடிப்பர். சந்தையில் மாடுகளை விலை பேசும்போது அது மற்றவர்களுக்கு தெரியக்கூடாது என்பதற்காக குழுவுக் குறி, கையசைப்பு போன்றவை மூலம் விலை பேசுவர். பெரும்பாலும் மேல் துண்டை எடுத்து இருவரது கைகளையும் முடியபடி கை விரல்களைக் கொண்டு விலை பேசுவர். மாட்டின் தரத்தைப் பொறுத்து விலை மாறும். தரகர் ஐந்து விரல்களை ஒன்றாக பிடித்தால் ஐந்தாயிரம் என்று பொருள். மோதிர விரலையும் சுண்டு விரலையும் சேர்த்து பிடித்தால் ஏழாயிரம் என்று பொருள். ஐந்து விரல்களையும் இருமுறை அழுதிப் பிடித்தால் பத்தாயிரம் என்று பொருள். இவ்வாறு பலவகையில் குழுவுக் குறிகளை தரகர்கள் பயன்படுத்துவர். மேலும் இந்த வணிகத்தில் பரிபாசை சொற்களும் பயன்படுத்துவதுண்டு. பரிபாசை சொற்களும் அதன் மதிப்பும் பின்வருமாறு; சலகம் = 25, முறி = 250, வாச்சி = 1000, காளை = 2000, தொழுவு = 3000, பனை = 4000, தட்டை = 5000, பொருத்து = 6000, சூழி = 7000, வழு = 8000, தாயம் = 9000, தூருவம் 10000 என்பவையாகும் இந்தச் சொற்களில் பெரியமதிப்பையும் சிறிய மதிப்பையும் சேர்த்து பேசி தொகைகளை கூட்டி குறைப்பர் காட்டாக வழு முறி என்றால் 8250 என்பது பொருளாகும்.
# சீனா தண்ணீர் பாம்பு

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | ஊர்வன |
| வரிசை: | சுகோமாட்டோ |
| துணை வரிசை: | செர்பெண்டிசு |
| குடும்பம்: | கோமலொப்சிடே |
| பேரினம்: | *என்கைடிரிசு* |
| சிற்றினம்: | <div>***எ.&nbsp; சைனென்சிசு***</div> |
| **<span>*என்கைடிரிசு சைனென்சிசு*</span>**
<div>(கிரே, 1842)</div> |  |
| வேறு பெயர்கள் |  |
| * *ஹைப்சிர்கினா சைனென்சிசு*
<small>கிரே, 1842</small>
* *என்கைடிரிசு சைனென்சிசு*
<small>சுமித், 1943</small>
* *மிரோபிசு சைனென்சிசு*
<small>குமார் உள்ளிட்டோர், 2012</small> | } |
**சீன தண்ணீர் பாம்பு** (*Chinese water snake*), **சீன மென்மையான தண்ணீர் பாம்பு,** **சீன சேற்று பாம்பு** அல்லது **சீன நெல் வயல் பாம்பு** *(என்கைடிரிசு சைனென்சிசு* அல்லது *மைரோபிசு சைனென்சிசு)* மென்மையான நச்சுத் தன்மையுடைய பின்புற நச்சுப்பல்லுடைய ஆசியாவில் மட்டுமே காணப்படும் பாம்பு ஆகும்.  

## புவியியல் வரம்பு
சீனா, தைவான் மற்றும் வியட்நாமில் *என்ஹைட்ரிசு சினென்சிசு* காணப்படுகிறது.  

## விளக்கம்
*என்கைடிரிசு சைனென்சிசு* என்பது மொத்த நீளமுடைய (வால் உட்பட) ஒரு சிறிய பாம்பு ஆகும். இது பொதுவாகச் சீன பாம்பு எண்ணெய் உற்பத்தியில் பயன்படுத்தப்படுகிறது. காய்ச்சல், மூட்டு வலி, தலைவலி போன்ற வியாதிகளுக்கான சிகிச்சையில் இது பயன்படுகிறது.
# சலீம் அலியின் பழந்தின்னி வௌவால்


**சலீம் அலி பழந்தின்னி வௌவால்** (*Salim Ali's fruit bat*)(*லேட்டிடென்சு சலிமலீ*) என்பது வௌவால் சிற்றினங்களில் அரிதான ஒன்றாகும். *லேட்டிடென்சு* ஒற்றைச் சிற்றினம் கொண்ட பேரினமாகும். 1948ஆம் ஆண்டில் தென்னிந்தியாவின் தமிழ்நாட்டின் தேனி மாவட்டத்தின் மேற்குத் தொடர்ச்சி மலைகளில் உள்ள உயர் அலை அலையான மலைகளில் தாவர உற்பத்தியாளரும் இயற்கை ஆர்வலருமான அங்கசு அட்டன் இதை முதன்முதலில் சேகரித்தார். முதலில் ஒரு குறுகிய மூக்கு பழந்தின்னி வௌவால் (*சினோப்டெரசு*) என்று தவறாக அடையாளம் காணப்பட்டது. ஆனால் கிட்டி தொங்லாங்யா என்பவர் புதிய சிற்றினமாக இதனை விவரித்தார். பின்னர் 1972-ல் இந்திய பறவையியலாளர் சலீம் அலி அவர்களின் நினைவாகப் பெயர்மாற்றம் செய்யப்பட்டது.  

## விளக்கம்
நடுத்தர அளவு நீளமும் வெளிப்புற வால் இல்லாமலும் காணப்படுகிறது. முட்டை வடிவ காதுகள் வட்டமான காது முனைகளுடன், பழுப்பு நிற மயிர்களால் மூடப்பட்ட தலையுடையது. அடிப்பகுதி வெளிர் சாம்பல்-பழுப்பு நிறத்திலும் முடிகளற்ற பழுப்பு நிற இறக்கை சவ்வும் (பெட்டாஜியம்) கொண்டது. இது பதினைந்து அண்ண முகடுகளைக் கொண்டுள்ளது. நீண்ட குறுகிய ராடுட்ரமும், அண்ணம் மிக நீண்டது குறிப்பாக பிந்தைய பல் பகுதியில் காணப்படும். கண்விழியினைச் சுற்றிய போரமினா இல்லை. வெட்டுப் பற்கள் 1 இணை உள்ளன. முதல் முன் கடவாய் பற்கள் மிகச் சிறியவை. இவற்றின் மேற்பகுதியில் உள்ள கீறல்கள் வெட்டுப் பற்களைவிடச் நீளமானது. இதன் உடல் நீளம் 10 செ.மீ. ஆகும். பின் கால் 0.8–1.5&nbsp;செ.மீ, முன்கை 6.6&nbsp;செ.மீ. நீளமுடையது  

இந்த வௌவால்கள் *எலியோகார்பசு ஒப்லாங்கசு* *(ருத்திராட்சம்* அல்லது மணி மரம்) மற்றும் அத்தி வகைகளான *பைக்கசு குளுமேரேட்டா* (கொத்து அத்தி), *பைக்கசு மாக்ரோகார்பா* (இந்திய லாரெல் அத்தி) மற்றும் *பைக்கசு பெடோமி* ஆகியவற்றின் புதிய பழங்களைச் சாப்பிடுவது கவனிக்கப்பட்டது.  

## பரவல்
சலீம் அலி பழந்தின்னிவௌவால் மேற்குத் தொடர்ச்சி மலையில் உள்ள, ஆனைமலை மலைத்தொடரில் 750 மீட்டர் உயரத்தில் சேகரிக்கப்பட்டது.  

2002ஆம் ஆண்டில் இந்திய அரசாங்கம் *வூரோட்டனின்* தனித்த-வால் வௌவால் (*ஓட்டோமொப்சு வூரோடோனி*) மற்றும் சலீம் அலியின் பழந்தின்னிவௌவால் (*லேட்டிடென்சு சலிமலீ*) ஆகியவற்றை வனவிலங்கு பாதுகாப்புச் சட்டத்தின் அட்டவணை I-ல் *சேர்த்தது.* இதன் மூலம் இந்த இரண்டு உயிரினங்களும் மிக உயர்ந்த பாதுகாப்பு பெறுகிறது. இந்தியாவில் உள்ள மற்ற 112 வகை வௌவால்கள் பாதிக்கப்படவில்லை.  

## பாதுகாப்பு
சலீம் அலியின் பழந்தின்னிவௌவால் 1996-ல் மிக அருகிய இனமாக பட்டியலிடப்பட்டது. மேலும் இது 2004 முதல் அருகிய இனமாக கருதப்படுகிறது. இந்த பெயருக்கான அளவுகோல்களை இது பூர்த்தி செய்கிறது, ஏனெனில் இவை 1000க்கும் குறைந்த எண்ணிக்கையிலே காணப்படுகிறது. கூடுதலாக. வேட்டையாடுதல், வாழிட குகைகளின் இழப்பு, காடழிப்பு காரணமாக 2032ஆம் ஆண்டில் இதன் எண்ணிக்கை மேலும் 20% சுருங்கக்கூடும் என்று எதிர்பார்க்கப்படுகிறது.
# ஒற்றன்


***ஒற்றன்*** (*Ottran*) என்பது 2003 ஆம் ஆண்டு வெளியான இந்திய தமிழ் உளவுப்புனைவு திரைப்படமாகும். இப்படத்தில் அர்ஜுன், சிம்ரன், மனோரமா, வடிவேலு, தேஜாஸ்ரீ, சரத் பாபு ஆகியோர் நடித்தனர். இளங்கண்ணன் இயக்கிய இப்படத்திற்கு பிரவீண் மணி இசையமைத்துள்ளார். இப்படம் தெலுங்கில் *கூடாச்சாரி நம்பர் 1* என்ற பெயரில் வெளியிடப்பட்டது.  

## கதை
கார்த்திக் ( அர்ஜுன் ) ஒரு ரா உள்ளவாளி, அவர் நாட்டை சீர்குலைக்க விரும்பும் ஒரு தேச விரோத குழுவின் பாதையில் குறுக்கிடுகிறார். புதுதில்லியில் தனது தாயுடன் ( மனோரமா ) ஒரு அரண்மனை வீட்டில் வசித்து வருகிறார். பாராளுமன்றம், கோயில் போன்றவற்றின் மீது தாக்குதல் நடத்தலின் பின்னணியில் உள்ள பயங்கரவாதியான நாப் அலி சென்னை காவல்துறையின் கட்டுப்பாட்டில் உள்ளார். அலியை நீதிமன்றத்திற்கு அழைத்து வரும் பொறுப்பு காவல்துறையின் ஐ.ஜி ( சரத் பாபு ) அவர்களிடம் உள்ளது. அவருக்கு சுதா ( சிம்ரன் ), ஷியாம் கணேஷ் என்ற பிள்ளைகள் உண்டு.  

இந்நிலையில் அலியின் சகாக்கள் சுதாவை கடத்தி, மூன்று பயங்கரவாதிகளை அவர்களது வீட்டிற்கு அழைத்து வந்து தங்க இடம் கொடுக்க அவரது சகோதரரை அச்சுறுத்துகிறார்கள். எனவே அவர் அவர்களை தனது நண்பர்களாக அறிமுகப்படுத்தி தனது தந்தையின் உத்தியோகபூர்வ பங்களாவில் தங்ஙவைக்க வேண்டிய கட்டாயத்திற்கு ஆளாகிறார்.  

கார்த்திக் சுதாவை பயங்கரவாதியிடமிருந்து காப்பாற்றி, அலியை மீட்டு மாநிலத்தில் வகுப்புக் கலவரத்தை உருவாக்க திட்டமிட்டுள்ள ஐ.எஸ்.ஐ சதியை முறியடிக்க சென்னை வருகிறார். கார்த்திக் அவர்களை எப்படி முறியடிக்கிறார் என்பது படத்தின் எஞ்சிய பகுதியாகும்.  

## நடிகர்கள்

- அர்ஜுன் - உளவாளி கார்த்திக்
- சிம்ரன் - சுதா
- சூர்யா - டவர்
- சரத் பாபு - மானிக்கவேல் (இ.கா.ப)
- வடிவேலு (நடிகர்) - மாடசாமி
- மனோரமா - கார்த்திக்கின் தாய்
- அம்பிகா - சுதாவின் தாய்
- கௌரவ் சோப்ரா - காசி பாபா
- அரி நாயர் - தீவிரவாதி
- ரியாஸ் கான் - பீர் முகமது
- அஜய் ரத்னம் - எஸ்.பி. சரண் (இ.கா.ப)
- பிரமீட் நடராஜன் - குமாரசாமி
- சிட்டி பாபு - திருமணத் தரகர்
- தேஜாஸ்ரீ
- மகாநதி சங்கர்
- அனு மோகன்
- சியாம் கணேஷ்
- சிங்கமுத்து
- ராஜீவ் - காவல் ஆணையர் இராஜசேகர் (இ.கா.ப)
- சத்யபிரகாஷ்
- ஏம்நாத் இராவண்
- தர்மேஷ்
- விமல் ராஜ் - சிறைக் கண்காணிப்பாளர்
- சித்ரா
- விசால்
- சத்திஷ்
- அம்பரிஷ்
- பீர் முகமது
- பேபி ராணி

## தயாரிப்பு
அர்ஜுன் இயக்கிய *ஏழுசமலை* வெற்றிக்குப் பிறகு, அர்ஜுன்- *சிம்ரான்* இணை *ஒற்றன்* படத்தில் இசைந்து நடித்தனர். இப்படத்தை இயக்குராக அறிமுகமான இளங்கண்ணன் இயக்குநர் ஷங்கரிடம் பயிற்சி பெற்றவராவார். அர்ஜுன் இந்த படத்தில் ஒரு ரகசிய உளவாளியாக நடித்தார், இது அவருக்கு போதுமான சண்டைக் காட்சிகளுக்கு வாய்ப்பு இருந்தது. சென்னையில் நாற்பது நாள் திட்டமிட்ட படப்பிடிப்பு தொடங்கியது.  

## இசை
*ஒற்றனில்* இடம்பெற்ற ஆறு பாடல்களுக்கும் பிரவீண் மணி இசையமைத்தார்.  

- "ஏ தித்திப்பே" – கார்த்திக், சுசித்ரா
- "ஒரு பார்வை" – ஸ்ரீநிவாஸ், சுஜாதா
- "சின்ன வீடா" – மாணிக்க விநாயகம், ஸ்ரீலேகா பார்த்தசாரதி
- "கிச்சு கிச்சு" – சங்கர் மகாதேவன், லாவன்யா
- "உட்டாலங்கடி" – மாணிக்க விநாயகம்
- "என் கனவே" – ஸ்ரீநிவாஸ், சுஜாதா
# வெட்டுப்பல்


**வெட்டுப்பற்கள்** (*Incisors*) (லத்தீன் *இன்சிடெரிலிருந்து*, "வெட்டுவதற்கு") என்பது பெரும்பாலான பாலூட்டிகளில் இருக்கும் முன் பற்கள் ஆகும். இவை மேல் மற்றும் கீழ்த் தாடையில் அமைந்துள்ளன. மனிதர்களுக்கு மொத்தம் எட்டு (ஒவ்வொரு பக்கத்திலும் இரண்டு, மேல் மற்றும் கீழ்) உள்ளன. ஓப்போசமில் 18-ம் நல்லங்கில் எதுவும் இல்லாமல் உள்ளது.  

## அமைப்பு
வயதுவந்த மனிதர்களுக்கு பொதுவாக எட்டு வெட்டும் பற்கள் உள்ளன. நான்கு வகைகள் உள்ளன, வகைக்கு இரண்டு என உள்ளன.  

- மேல்தாடை மத்திய வெட்டுப்பல் (மேல் தாடை, உதடுகளின் மையத்திற்கு மிக அருகில்)
- மேல்தாடை பக்கவாட்டு வெட்டு (மேல் தாடை, மேக்சில்லரி மத்திய வெட்டுக்கு அருகில்)
- கீழ்தாடை மத்திய வெட்டுப்பல் (கீழ் தாடை, உதடுகளின் மையத்திற்கு மிக அருகில்)
- கீழ்தாடை பக்கவாட்டு வெட்டு (கீழ் தாடை, மண்டிபுலர் மத்திய வெட்டுக்கு அருகில்)

குழந்தைகள் முழுமையாக (முதன்மை பற்கள்) எட்டு வெட்டுப்பற்களைக் கொண்டுள்ளனர். இவை நிரந்தர பற்களைப் போலவே பெயரிடப்பட்டுள்ளன. பல் வளர்ச்சியினைப் பொருத்து பூஜ்ஜியத்திலிருந்து எட்டு வெட்டுப்பற்கள் வரை காணப்படும். பொதுவாக, கீழ் தாடை மதிய வெட்டுப்பல் முதலில் தோன்றும், அதன்பிறகு மேல்தாடை மத்திய வெட்டுப்பற்களும், கீழ்தாடை பக்கவாட்டு வெட்டுப்பற்கள் மற்றும் இறுதியாக மேல்தாடை பக்கவாட்டுகள் தோன்றும். இதன் பின்னர் மீதமுள்ள பாற்பற்கள் தோன்றும்.  

முதல் கடவாய் பற்களைத் தவிர, தோன்றும் வெட்டுப்பற்கள் நிரந்தர பற்கள் ஆகும் இவை பாற்பற்கள் தோன்றும் வரிசையிலே தோன்றுகின்றன.  

### பிற விலங்குகள்
மற்ற விலங்குகளில், வெட்டுப்பற்களின் எண்ணிக்கை இனத்திற்கு இனம் வேறுபடுகிறது. ஓப்போசமில் 18 உள்ளன, அதேசமயம் நல்லங்கில் எதுவும் இல்லை. பூனைகள், நாய்கள், நரிகள், பன்றிகள் மற்றும் குதிரைகளில் பன்னிரண்டு பற்கள் உள்ளன. கொறித்துண்ணிகளில் நான்கு உள்ளன. முயல்கள் மற்றும் லாகோமார்ப்ஸ் (ஒரு காலத்தில் கொறித்துண்ணிகளாகக் கருதப்பட்டன) ஆறு பற்களில்-ஒரு இணை சிறிய பற்களுடன் காணப்படுகிறது. இச்சிறிய பற்கள் "முளை" என்று அழைக்கப்படுகின்றன. இவை முன்புற இணைக்குப் பின்னால் அமைந்துள்ளது. சிவப்பு இறைச்சி போன்ற கடினமான உணவினைக் கடிக்க வெட்டும் பற்கள் பயன்படுத்தப்படுகின்றன.  

கால்நடைகள் (பசுக்கள், காளைகள் போன்றவை) மேல் தாடையில் வெட்டும்பற்கள் எதுவும் இல்லை, ஆனால் மொத்தம் ஆறு பற்கள் கீழ் தாடையில் உள்ளன.  

## செயல்பாடு
பூனைகளில், வெட்டும்பற்கள் சிறியவை; இறைச்சியைக் கடிக்க கோரைப் பற்கள்கள் மற்றும் கார்னசியல்களுடன் இணைந்து செயல்படுகிறது . யானைகளில், மேல் வெட்டுப்பற்கள் வளைந்த தந்தங்களாக மாறியுள்ளன (தந்தமூக்குத் திமிங்கலம் போலல்லாமல், இது நேரான மற்றும் முறுக்கப்பட்ட தந்தமாக உருவாகும்). கொறித்துண்ணிகளின் கீறல்கள் வாழ்நாள் முழுவதும் வளர்கின்றன. மேலும் அவை கடிக்கும்போது உதிர்ந்துவிடுகின்றன. மனிதர்களில், வெட்டும் பற்கள் உணவுத் துண்டுகளை துண்டிக்க உதவுகின்றன, அதே போல் மற்ற உணவுப் பொருட்களை பிடிக்கவும் உதவுகின்றன.  

## கூடுதல் படங்கள்
# கொய்லி தேவி


**கொய்லி தேவி மாதேமா** (Koili Devi Mathema) (சி. 1929-2007) நேபாளி இசைத் துறையில் முதல் பெண் பாடலாசிரியராகவும் பாடகராகவும் இசையமைப்பாளராகவும் இருந்தார். அதோடு இவர் 'குயில் பறவை' எனவும் குறிப்பிடப்படுகிறார். இது நேபாளியில் 'கொய்லி' என்ற பெயரின் அர்த்தத்திலிருந்து பெறப்பட்ட தலைப்பாகும். தனது அத்தையின் உதவியுடன், நேபாள மன்னர் சிங் சம்சேர் ஜங் பகதூர் ராணாவின் அரண்மனைக்கு 11 வயதில் உதவியாளராக நுழைந்தார். இவரது மெல்லியக் குரலைக் கேட்டபின் ராணா இவரை கொய்லி என்று குறிப்பிட்டார். அதன் பிறகு இவர் கொய்லி தேவி என்று அறியப்பட்டார். இது இவருக்கு வெற்றிகளையும் புகழையும் அளித்தது. இவர், சிங்க அரண்மனையில்]] பாடுவதையும், நடனமாடுவதையும் வழக்கமாகத் கொண்டிருந்தார். 2007 ஆம் ஆண்டு நாட்டில் ஜனநாயகம் நிறுவப்பட்ட பின்னர், இவர் நேபாள வானொலியில் ஒரு பாடகியானார். இவர் தொழில்முறை பாடகர்களாக மாறிய நேபாள பாடகர்களின் முதல் தலைமுறையைச் சேர்ந்தவர். இவரது பாடல்கள் நாடு முழுவதும் பல திரைப்படங்களிலும், நாடகங்களிலும் பயன்படுத்தப்பட்டுள்ளன.  

## தனிப்பட்ட வாழ்க்கை
நேபாள நாட்டின் பாக்மதி மாநிலத்தில் உள்ள மக்வான்பூர் மாவட்டத்தின் சிசாபானி காடியில் நிலம் பாஸ்நெட் மற்றும் இராம்பஹதூர் பாஸ்நெட்டின் மகளாக பிறந்த இவருக்கு இராதா பாஸ்நெட் என முதலில் பெயரிடப்பட்டது. இவரது பெயர் இராதா என்றாலும், சிறுவயதில் 'பன்டாரி' என்று அழைக்கப்பட்டார், காட்மாண்டுவில் மக்கான் பகுதியில் உள்ள ஒரு உள்ளூர் பள்ளியில் சேர இதே பெயரைப் பயன்படுத்தினார். இவருக்கு ஒரு வயது இருக்கும் போது இவரது தாய் இறந்துவிட்டார். ஐந்து வயதில் இவர் தனது அத்தையுடன் (தந்தையின் சகோதரி) காத்மாண்டு சென்றார். அங்கு இவரது அத்தை இவருக்கு இசையைக் கற்றுக் கொடுத்தார்.  

## தொழில்முறை வாழ்க்கையும் விருதுகளும்
2007ஆம் ஆண்டு நாட்டில் ஜனநாயகம் நிறுவப்பட்ட பின்னர், நேபாள வானொலியில் ஒரு சுயாதீன பாடகியாக ஆனார். அங்கு இவரது இசை வாழ்க்கைத் தொடங்கியது. 1950இல் பதிவு செய்யப்பட்ட "சான்சர்கோ ஜமேலா லக்தாச்சா க்யோ யோ மேளா" என்பது இவரது முதல் பாடலாகும். நவீன மற்றும் தேசபக்தி பாடல்கள் மற்றும் சேவா மற்றும் சமர்பன் போன்ற இசைத் தொகுப்புகள் உட்பட 4,000க்கும் மேற்பட்ட பாடல்களுக்கு இவர் குரல் கொடுத்துள்ளார்.  

நேபாள வானொலியில் சிறந்த இசைக்கலைஞர் விருது, சுபா ராயாபிசேக் பதக், கோர்கா தக்சின் பாகு வி, சின்னலதா இசை விருது போன்றவை இவருக்கு வழங்கப்பட்டன. "மாதேமா" என்ற தனது பாடல்களுக்காகவும் இவர் நினைவுகூரப்படுகிறார். "ஜாஹி ரா ஜூஹி புல் மாலா கன்சி துவைல் லான்லா" மற்றும் "ஜிந்தகி பாரி நாச்சுத்தீன் காரி சைனோ ஜோதன்லா" போன்ற பிரபலமான பாடல்களை இவர் பாடியுள்ளார்.  

44 ஆண்டுகளாக நேபாள வானொலியில் பணிபுரிந்த இவர், துறை அதிகாரியாக படிப்படியாக பதவி உயர்வு பெற்றார். வானொலி நிலையத்தில் இசை இயக்குநராகவும் பணியாற்றினார். பின்னர், ஓய்வு பெறுவதாக அதிகாரப்பூர்வமாக அறிவித்த இவர், ஆர்மோனியம், கைம்முரசு இணை, தம்புரா போன்ற தனது இசைக்கருவிகளை இந்திரா சங்கீதத் மகாவித்யாலயாவுக்கு வழங்கினார்.  

## இறப்பு
கொய்லி தேவி மாதேமா காத்மாண்டுவில் 21 திசம்பர் 2007 அன்று தனது 78 வயதில் இறந்தார்.
# லட்சுமி ராஜரத்தினம்


**லட்சுமி ராஜரத்தினம்** (பிறப்பு: மார்ச் 27 1942, மறைவு: பிப்ரவரி 8, 2021) என்பவர் தமிழ் எழுத்தாளராவார். புதினங்கள், சரித்திரச் சிறுகதைகள், ஆன்மிகச் சொற்பொழிவுகளுக்குப் புகழ்பெற்றவர். இதுவரை 1,500 சிறுகதைகள், 300க்கும் மேற்பட்ட புதினங்கள், நூற்றுக்கும் மேற்பட்ட வானொலி நாடகங்கள், 15 சென்னை தொலைக்காட்சி நாடகங்கள், 3 தொலைக்காட்சி நெடுந்தொடர்கள், 3,500க்கும் மேற்பட்ட ஆன்மிகக் கட்டுரைகளை எழுதியுள்ளார். இசைத் துறையிலும் ஆர்வம் கொண்டு திருவையாறு தியாகராஜ ஆராதனை விழாவில் பாடியுள்ளார்.  

## குடும்பம்
இவர் திருச்சியில் 1943 ஆண்டு ஆண்டு மார்ச் மூன்றாம் நாள் பிறந்தார். முனைவர் பட்டமும் வாங்கியவர். இதுவரை 2500 சொற்பொழிகள் செய்துள்ளார். திருவையாறு தியாகராஜ ஆராதனை, கோயம்புத்தூர், தஞ்சை என கச்சேரிகள் செய்துள்ளார். இவருக்கு ராஜஸ்யாமளா என்ற ஒரு மகள் உள்ளார். மகளின் நாட்டியத்துடன் இவர் பல முறை பாடியுள்ளார்.  

## விருதுகள்
1991 இல் எழுத்துக்காகவும், 1993 இல் ஆன்மிகச் சொற்பொழிவுக்காகவும் காஞ்சி சங்கர மடத்தால் கவுரவிக்கப்பட்டார். 1999 இல் 'செந்தமிழ்ச் செல்வி' என்று ஸ்ரீகுக ஸ்ரீ வாரியார் விருதைப் பெற்றார். ஜனவரி 2002 இல் கொழும்பு இந்து மகா சபையில் இவருக்கு 'சொற்சுவை நாயகி' என்ற விருதினைப் பெற்றார். கலைமகள் பத்திரிக்கை இவருக்குச் சிறந்த எழுத்தாளர் விருதை ஜனவரி 2019 இல் கொடுத்தது. இவரின் *இதயக்கோயில்* நாவல் கலைமகள் நாராயணஸ்வாமி ஐயர் பரிசு பெற்றது.  

## குறிப்பிடத்தக்க நாவல்கள்
- இதயக்கோயில்
- அகலிகை காத்திருந்தாள்
- பாட்டுடைத் தலைவி
- அவள் வருவாளா?
- என்னைக் கொன்றவன் நீ
# நதிக்கரையினிலே


**நதிக்கரையினிலே** (*Nadhi Karaiyinile*) என்பது 2003ஆம் ஆண்டு வெளியான தமிழ் நாடகத் திரைப்படம் ஆகும். பொன்வண்ணன் எழுதி இயக்கிய இப்படமானது. துவக்கத்தில் சர்வதேச திரைப்பட விழாக்களில் **ஜமீலா** என்ற பெயரில் வெளியானது. இப்படத்தில் சுவலட்சுமி, ராசன் பி. தேவ், ராம்ஜி ஆகியோர் முக்கிய வேடங்களில் நடித்தனர். இப்படத்திற்கான இசையை சிற்பி மேற்கொண்டார். பல தாமதங்களுக்குப் பிறகு, 2003 நவம்பரில் படம் நேர்மறையான விமர்சனங்களுடன் வெளியானது.  

## நடிகர்கள்

- சுவலட்சுமி - ஜமீலா
- ராசன் பி. தேவ் - முகமது கான்
- இராம்ஜி - நசீர்
- கொச்சி ஹனீஃபா
- அஜய் ரத்னம்
- சாந்தி வில்லியம்ஸ்
- ஆர். சி. சக்தி

## தயாரிப்பு
பொன்னண்ணன் இரண்டாவதாக இயக்கியது *ஜமீலா* (2003) ஆகும். இப்படத்தில், சுவலட்சுமி, ராசன் பி. தேவ், ராம்ஜி ஆகியோர் நடித்துள்ளனர். கீழ்ப்படிந்து நடக்கூடிய ஒரு பெண்ணின் வாழ்க்கையை அழிக்கும் இரண்டு ஆண்களுக்கு இடையிலான தன்முனைப்பு மோதலை இப்படத்தின் கதையாகும். எழுத்தாளர் சாரா அபூபாக்கரின் புதினத்தால் ஈர்க்கப்பட்ட பொன்வண்ணன். அதன் திரைக்கதை உரிமையை வாங்கினார். படத்திற்கு நிதியைப் பெறுவதற்காக தனது திரைக்கதையை இந்திய தேசிய திரைப்பட வளர்ச்சிக் கழகத்திற்கு சமர்ப்பித்தார். நிறுவனமும் நிதியளிக்க ஒப்புக்கொண்டது. *ஜமீலா* புதுச்சேரியில் பதினேழு நாட்களில் 35 லட்சம் ரூபாய் செலவில் படமாக்கப்பட்டது.  

## வெளியீடு
இந்தத் திரைப்படம் திரையிடல்களில் நேர்மறையான விமர்சனங்களைப் பெற்றது மேலும் விமர்சகர்களிடையே நல்ல வரவேற்பைப் பெற்றது, இது 2002 ஷாங்காய் சர்வதேச திரைப்பட விழாவில் போட்டி அல்லாத பிரிவில் திரையிட தேர்ந்தெடுக்க தூண்டோகோலாக ஆனது. 2001 ஆம் ஆண்டில் திரைப்படம் தணிக்கை செய்யப்பட்டது. இது ஒரு "முஸ்லீம் படம்" என்று வகைப்படுத்தப்படுவதை படத்தின் விநியோகத்தர் விஸ்வாஸ் சுந்தர் விரும்பாததால், படத்தின் பெயரை *நதிக் கரையினிலே* என்று மாற்றி 2003 நவம்பரில் இந்தியா முழுவதும் திரையரங்குகளில் வெளியிடப்பட்டது. இந்த படம் திரையரங்குகளில் சிறப்பான வரவேற்பைப் பெறவில்லை. என்றாலும் தமிழக அரசு திரைப்பட விருதுகள் மூன்றை இது பெண்களை சிறப்பாக சித்தரிக்கும் திரைப்படத்திற்கான விருதைப் பெற்றது. திரைப்படத் துறையை விட்டு விலகுவதற்கு முன்பு சுவலட்சுமி பணிபுரிந்த கடைசி திரைப்படம் இதுவாகும்.
# அம்பிகரா சௌடையா

**நிஜசாரனா ஸ்ரீ அம்பிகரா சௌடையா** (Nijasharana Shri Ambigara Chowdaiya) ஒரு இந்தியத் துறவியும், கவிஞரும் ஆவார். இவர் 12 ஆம் நூற்றாண்டில் வாழ்ந்த சமூக விமர்சகரும் ஆவார். அவர் ஒரு பயணப் படகோட்டியாக இருந்தவர் ஆவார். அவர் கல்யாண் சென்று, அங்குள்ள வீரசைவ இயக்கத்தில் சேர்ந்து லிங்காயதத்தை பின்பற்றினார். பசவரின் தாக்கத்தால் தனது முதிர்ச்சி பெறாத எழுத்துகளில் உயர் சாதிய அமைப்பை அதிகம் விமர்சித்தார். வசன சாகித்திய இயக்கத்தில் கே. ஏ. பனிக்கர் இவரை கவிஞர்களில் கோபக்கரார் என்று வர்ணித்துள்ளார். தனது 274 ஊக்கமளிக்கும் பிரவாச்சன்களின் காரணமாக ஒரு துறவியாக மதிக்கப்படுபவர், பெண்களை துன்புறுத்தியவர்களுக்கும், அவர் மதக் கலைஞர்களாகக் கருதப்படுபவர்களுக்கும் சவால் விடுத்தார்.  எண்ணங்கள், வார்த்தைகள் மற்றும் செயல்களில் தூய்மையான ஒருவரின் இதயத்தில் கடவுள் நிச்சயமாக வாழ்கிறார் என்று அவர் கற்பித்தார்.  

கர்நாடகாவின் புறநகர்ப்பகுதியான பசவகல்யாண் பகுதியில் ஒரு குகைக்கு சௌடையாவின் பெயரிடப்பட்டது. கர்நாடகாவின் கன்னடம் மற்றும் கலாச்சாரத் துறை ஆண்டுதோறும் அவரது பிறந்த நாள் ஜெயந்தியின் கொண்டாட்டங்களுக்கு உதவுகிறது.
# ஆயுதம் (2005 திரைப்படம்)


***ஆயுதம்*** (*Aayudham*) என்பது 2005 ஆம் ஆண்டு வெளியான இந்திய தமிழ் அதிரடித் திரைப்படம் ஆகும். முருகேஸ் இயக்கிய. இப்படத்தில் பிரசாந்த், சினேகா ஆகியோர் முக்கிய வேடங்களில் நடித்தனர். வடிவேலு, சுப்பாராஜூ, ராஜேஷ், ஜனகராஜ் ஆகியோர் துணை வேடங்களில் நடித்தனர். படத்திற்கு தினா இசையமைத்தார். திரைப்பட விமர்சகர்களிடமிருந்து சராசரி விமர்சனங்களுடன் 14 சனவரி 2005 இல் படம் வெளியானது.  

## கதை
சிவா ( பிரசாந்த் ) சென்னையில் உள்ள ஒரு மருத்துவக் கல்லூரியில் பயில சேர்க்கப்படுகிறான். அவனது தந்தை ( ராஜேஷ் ), ஒரு காவலர். சென்னைக்கு இடமாறுதல் செய்யப்படுகிறார். இது அவர் தனது மகன் மீது ஒரு கண் வைத்திருக்க வசதியாக உள்ளது. சிவா விரைவில் தனது கல்லூரித் தோழியான மகாலட்சுமி ( சினேகா ) மீது காதலை வளர்த்துக் கொள்கிறான். இருப்பினும், மகாவின் பணிப்பெண்ணின் மகனான நாகா ( சுப்பாராஜூ ) மகாவை தனக்கு சொந்தமாக்கிக்கொள்வதில் வெறி கொண்டவனாக இருக்கிறான். இதன் பிறகு என்ன நடந்தது என்பதே படத்தின் பின்பகுதி கதையாகும்  

## நடிகர்கள்

- பிரசாந்த் சிவாவாக
- சினேகா மகாலட்சுமி
- வடிவேலு (நடிகர்) தங்கப்பாண்டி
- சுப்பாராஜூ நாகா
- ராஜேஷ் சிவாவின் தந்தையாக
- சனகராஜ் நாகாவின் மாமாவாக
- மன்சூர் அலி கான்
- மனோபாலா
- சந்தான பாரதி
- கலைராணி (நடிகை)
- ராம்ஜி காவலராக
- தலைவாசல் விஜய்
- அஜய் ரத்னம்
- சிங்கமுத்து
- போண்டா மணி
- பெசன்ட் ரவி

## தயாரிப்பு
இந்த படத்தை இயக்கிய முருகேஷ், இதற்கு முன்பு *இன்று முதல்* (2003) என்ற படத்தை இயக்கியிருந்தார். படத்தில் முன்னணி பெண் கதாபாத்திரத்தில் நடிக்க சினேகா தேர்ந்தெடுக்கப்பட்டார். மே 2004 இல் படத்தின் வேலைகளைத் தொடங்கினார். படத்தின் பெரும்பகுதி சென்னை அருகே நந்தம்பாக்கத்தில் உள்ள சென்னை வர்த்தக மையத்தில் படமாக்கப்பட்டது, சில பாடல்கள் லண்டனில் படமாக்கப்பட்டன. படத்தின் முதல் கட்டப் படப்பிடிப்பு சென்னையில் தொடங்கியது, அங்கு ஏ.வி.எம் படப்பிடிப்புத் தளத்தில் ரூ .40 லட்சம் செலவில் அமைக்கபட்ட ஒரு கட்டமைப்பில் ஒரு நடனத்திற்கான காட்சிகள் படமாக்கப்பட்டன. அதில் பிரசாந்த்துடன், ஐம்பது நடனக் கலைஞர்கள் கலந்துகொண்டனர். இரண்டாவது கட்டப் படப்பிடிப்பானது நாற்பது நாட்கள் மதுரை, தூத்துக்குடி, திருநெல்வேலி, கன்னியாகுமரி, நாகர்கோயில் ஆகிய இடங்களில் நடைபெற்றது. நடன நடன இயக்குநர் தினேஷ் இரண்டு நடங்களுக்கு நடன அசைவுகளை அமைத்தார். அதில் பிரசாந்த் மற்றும் மும்பையின் மினால் ஆகியோர் ஆடினர். மற்றொரு பாடலுக்கு அவர் மும்பை உருமாதிரிக் கலைஞரான ரஸ்னாவுடன் நடனமாடினார். டிரபல்கர் சதுக்கத்தில் நடந்த ஒரு பாடல் படப்பிடிப்பின் போது பாம்பே ட்ரீம்ஸ் என்ற இசைக்கலைஞர்கள் ஐம்பதுபேர் இடம்பெற்றனர்.  

## வெளியீடு
இந்த படம் 2005 சனவரியில் மற்ற மூன்று தமிழ் படங்களுக்கு போட்டியாக வெளியானது. இது கலவையான விமர்சனங்களைப் பெற்றது. தி இந்து  

## இசை
திரைப்படதின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தினா மேற்கொண்டார். படத்தின் இசைப்பதிவு 17 திசம்பர் 2004 இல் வெளியிடப்பட்டது. மேலும் இது நேர்மறையான எதிர்வினையைப் பெற்றது, ஒரு விமர்சகர் பாடல்களை "சுவாரஸ்யமானது" என்று குறிப்பிட்டார்.  
| 1 | "ஆலகால விஷம்" | ஹரிணி | விவேகா |
| --- | --- | --- | --- |
| 2 | "ஹார்மோன் சுறக்குது" | கே. கே., ஹரிணி | பி.விஜய் |
| 3 | "கூட்டான் சோறு" | அனுராதா ஸ்ரீராம், தினா |  |
| 4 | "நான் ஒரு மாதிரி" | பிபி மணி, சிறீமதுமிதா | சினேகன் |
| 5 | "சரக்கு சரக்கு" | கார்த்திக், ஸ்ரீலேகா பார்த்தசாரதி | } |
# நச்சல் உறுப்பு

**நச்சல் உறுப்பு** (*Nuchal Organ*) என்பது வளையப் புழுக்களின் புரோஸ்டோமியத்தின் பின்புறம் காணப்படும் குற்றிலையுடன் கூடி குழி அல்லது வரிப்பள்ளமாகும்.  

வளையப் புழுக்களில் ஒரே ஒரு நச்சல் உறுப்பு மட்டுமே காணப்படின், இதன் அமைவிட அடிப்படையில் ஒரு இணை உறுப்புகளாகத் தோன்றக்கூடும்.  

நச்சல் உறுப்பு ஒளியினை உணரும் உறுப்பாகவும், உணவினைக் கண்டறிதலுடன் இனச்சேர்க்கையிலும் பங்காற்றுகிறது.
# கோவா, தாமன் மற்றும் தியூ



**கோவா, தமன் மற்றும் தியூ** (*Goa, Daman and Diu*) ஆகியவை திசம்பர் 19, 1961 முதல் மே 30, 1987 வரை இந்தியாவின் ஒரு ஒன்றியப் பகுதியாக இருந்தன.  

இந்த ஒன்றியப் பகுதியானது, தற்போதைய கோவா மாநிலத்தையும், குஜராத் கடற்கரையில் உள்ள தாமன் மற்றும் தியூவின் இரண்டு சிறிய கடலோர பகுதிகளையும் உள்ளடக்கியது. தாத்ரா மற்றும் நகர் ஹவேலியுடன் இந்த ஒன்றியப் பகுதி, போர்த்துகீசிய இந்தியாவை உள்ளடக்கியது. 1961இல் கோவா படையெடுப்புக்கு பின்னர், இந்த பகுதி இந்தியாவில் இணைக்கப்பட்டது.  

## மாவட்டங்கள்
இந்த ஒன்றியப் பகுதியில் கோவா, தமன் மற்றும் தியூ ஆகிய மூன்று மாவட்டங்கள் இருந்தது. 1987 ஆம் ஆண்டில் கோவாவுக்கு மாநில அந்தஸ்து வழங்கப்பட்டது, மேலும் தாமன் மற்றும் தியூ ஒரு தனி ஒன்றியப் பகுதியாக மாற்றப்பட்டது.
# நீயே நிஜம்


**நீயே நிஜம்** (*Neeye Nijam*) என்பது 2005 ஆண்டு வெளியான இந்திய தமிழ் காதல் நாடகத் திரைப்படம் ஆகும். இந்திரன் இயக்கிய இப்படத்தில் புதுமுகம் ஷான் விஜய், சுமேஷ் , தேஜாஸ்ரீ ஆகியோர் முக்கிய வேடங்களில் நடித்துள்ளனர். அஜய் ரத்னம், டெல்லி கணேஷ், எஸ். செல்வம், எம். எஸ். பாஸ்கர், மாறன், மஞ்சரி, கௌசல்யா செந்தமரை, பாரதி ஆகியோர் துணை வேடங்களில் நடித்துள்ளனர். பி. ஜி. சாதசிவன் மற்றும் வி. உதயகுமார் ஆகியோர் தயாரித்த இப்படத்துக்கு ஜான் பீட்டர் இசை அமைத்துள்ளார். இந்த படம் 2004 நவம்பர் இறுதியில் வெளியிட திட்டமிடப்பட்டது. ஆனால் 27 மே 2005 அன்று வெளியிடப்பட்டது.  

## நடிகர்கள்

- ஷான் விஜய் சந்துருவாக
- சுமேஷ் ஆனந்தாக
- தேஜாஸ்ரீ பிரியாவாக
- அஜய் ரத்னம் காவல் ஆய்வாளராக
- டெல்லி கணேஷ் பிரியாவின் தாத்தாவாக
- எஸ். செல்வம் சந்துருவின் தந்தையாக
- எம். எசு. பாசுகர் காவல்காரனாக
- மாறன் சந்துருவின் நண்பன் சக்திவேலாக
- மஞ்சரி சந்தியாவாக
- கௌசல்யா செந்தாமரை பிரியாவின் பாட்டியாக
- பாரதி சந்துருவின் தாய் சுகுனாவாக
- சங்கீதா பாலன
- சின்ராசு
- தெனாலி
- கிளி இராமச்சந்திரன்
- சுரிச்சன்
- பதமனி
- ரிதா சூரானாவாக
- ராஜிகா குஷ்பூவாக
- ரூபன் ஜார்ஜ்

## தயாரிப்பு
சோலை குயில் (1989), *மலைச் சாரல்* (1991), *காதலே நிம்மதி* (1998) போன்ற படங்களை இயக்கியவர் இந்திரன். இவர் *பி. ஜி. சாதசிவன்,* வி. உதயகுமார் ஆகியோரின் தயாரிப்பில் இமாலயன் இண்டர்னேசனல் என்ற பதாகையின் கீழ் தயாரிக்கபட்ட *என் கண்ணில் ஏன் விழுந்தாய்* படத்தின் வழியாக மீண்டும் திரைப்படங்களை இயக்கத் துவங்கினார். புது முகங்களான ஷான் விஜய், சுமேஷ் ஆகியோருடன் இப்படத்தில் நாயகியாக தேஜாஸ்ரீ நடித்தார். "டேஞ்சரஸ்" மற்றும் "நீயே நிஜம்" ஆகிய பாடல்கள் கொழும்பில் படமாக்கப்பட்டன. பிற படப்பிடிப்புகளானது உதகமண்டலம், கோத்தகிரியில் நடந்தன. படத்திற்கான இசையை அறிமுக இசையமைப்பாளர் ஜான் பீட்டர் இசையமைக்க, நிர்மல் ராஜா ஓளிப்பதிவு செய்தார். பின்னர் படத்தின் பெயரானது *என் கண்ணில் ஏன் விழுந்தாய்* என்பதிற்கு பதில் *நீயே நிஜம்* என்று மாற்றப்பட்டது.  

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜான் பீட்டர் அமைத்தார். இந்த இசைப்பதிவில் முத்து விஜயன், காதல்மதி, சண்முகசீலான், ஜோதிபாசு ஆகியோரால் எழுதப்பட்ட ஆறு பாடல்கள் உள்ளன.  
| 1 | "நீயே நிஜம்" | பல்ராம் | 4:58 |
| --- | --- | --- | --- |
| 2 | "டேஞ்சரஸ்" | பாப் ஷாலினி | 4:30 |
| 3 | "நான் தேடிய" | அனுபமா, பிரியா | 5:08 |
| 4 | "என் உயிரில்" | கார்த்திக், பிரியா | 5:48 |
| 5 | "ராஜாதி ராஜா" | சுனிதா | 5:19 |
| 6 | "பெண்ணல்ல தேவதை" | ஹரிஷ் ராகவேந்திரா | 6:03 |
# சித்ரால் மாவட்டம்



**சித்ரால் மாவட்டம்** (**Chitral District** பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. இதன் நிர்வாகத் தலைமையிட நகரம் சித்ரால் ஆகும். இம்மாவட்டம் 14,850 சதுர கிலோ மீட்டர் பரப்பளவு கொண்டது. இம்மாவட்டத்தில் பேசப்படும் முக்கிய மொழிகள்உருது, பஷ்தூ மொழி,கோவார் மற்றும் கலாஷ் மொழிகள் ஆகும். 2017 பாகிஸ்தான் மக்கட்தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 4,47,362 ஆகும்.  

## மாவட்ட எல்லைகள்
சித்ரால் மாவட்டத்தின் கிழக்கில் கில்ஜித்-பல்டிஸ்தான் பகுதியும், வடக்கு மற்றும் மேற்கில் ஆப்கானிஸ்தானின் குனர் மாகாணம், படாக்சான் மாகாணம் மற்றும் நூரிஸ்தான் மாகாணமும், தெற்கில் கைபர் பக்துன்வா மாகாணத்தின் சுவாத் மாவட்டம் மற்றும் மேல் தீர் மாவட்டமும் எல்லைகளாக உள்ளது.  

## மாவட்டப் பிரிவினை
நிர்வாக வசதிக்காக இம்மாவட்டம், 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.  

## வரலாறு

சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.  

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.  

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.  
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார். கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.  

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.  

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.  

இம்மாவட்டம் கிபி 1895 வரை 1896 முதல் மன்னராட்சிப் பகுதியாக இருந்தது. பின்னர் பிரித்தானிய இந்தியாவிற்குட்பட்ட, சுதேசி சமஸ்தானமாக இருந்தது. ஆகஸ்டு 1947-இல் பாகிஸ்தான் நாடு உருவான போது பாகிஸ்தானுடன் இணைக்கப்பட்டது.  

## நிர்வாகம்
இம்மாவட்டம் சித்ரால் வருவாய் வட்டம் மற்றும் மாஸ்து வருவாய் வட்டம் என 2 வருவாய் வட்டங்களாகவும், 24 ஒன்றியக் குழுக்களாகவும் பிரிக்கப்பட்டுள்ளது.  
## சுற்றுலா
- சித்ரால் தேசிய பூங்கா
- சித்ரால் அருங்காட்சியகம்
## இதனையும் காண்க
- கீழ் சித்ரால் மாவட்டம்
- மேல் சித்ரால் மாவட்டம்

## கைபர் பக்துன்வா மாகாணத்தின் மாவட்டங்கள்
- சுவாத் மாவட்டம்
- கரக் மாவட்டம்
- கைபர் மாவட்டம்
- கோஹிஸ்தான் மாவட்டம்
- பன்னு மாவட்டம்
# தாரா தேவி (பாடகர்)


**தாரா தேவி** (Tara Devi ) 15 சனவரி 1945 - 23 சனவரி 2006) ஒரு நேபாள பாடகராவார். இவர் "நேபாளத்தின் நைட்டிங்கேல்" என்றழைக்கப்படுகிறார். இவர் தனது வாழ்நாளில் 4,000 பாடல்களை பதிவு செய்துள்ளார். இவரது இசையின் பெரும்பகுதி தேசபக்தி மற்றும் அன்பின் கருப்பொருள்களைச் சுற்றி வந்தது.  

## ஆரம்ப கால வாழ்க்கை
இவர் நேபாளத்தின் காத்மாண்டுவில் இந்திரா சோக் என்ற பகுதியில்1945 இல் பிறந்தார். இவர் ஏழு வயதில் பாட ஆரம்பித்தார். "சங்கூரி வாரி நிஹோ தியோ தாரா பானி" என்பது இவரது பிரபலமான பாடல்களில் ஒன்றாகும்.  

தாரா தேவி 1945 இல் காத்மாண்டுவில் கிருஷ்ண பகதூர் என்பவருக்கும், இராதா தேவிக்கு தோல் குமாரி கார்கி என்ற பெயரில் பிறந்தார். இவருக்கு 5 வயதாக இருந்தபோது, நேபாள வானொலிக்குச் சென்று பாடும் வாய்ப்பு கிடைத்தது. இவர் தனது பாடலால் அனைவரையும் மிகவும் ஈர்த்தார். வானொலியில் குழந்தைகள் நிகழ்ச்சிகளுக்காக பாடுவதில் இவர் முதன்மையாக ஈடுபட்டார். இவர், படிப்போடு சேர்ந்து தனது இசை வாழ்க்கையையும் தொடர முடிந்தது. இவர் இசையில் இளங்கலை முடித்தார்.  

தனது தொழில் வாழ்க்கையின் தொடக்கத்தில், இவர் நேபாள வானொலியில் பாடியதற்க்காக ரூ.5 ஊதியமாக பெற்றார். இது இறுதியில் ரூ. 100 க்கு வந்தது. இவர் தனது பாடும் வாழ்க்கையில் மிகவும் திருப்தி அடைந்தார். மேலும், நேபாள வானொலியில் ஒரு கரிதாராக நியமிக்கப்பட்டார். பின்னர் நேபாள வானொலிக்கான 30 ஆண்டுகால உறுதிப்பாட்டின் போது செயலாளராக பதவி உயர்வு பெற்றார்.  

தாரா தேவி "நேபாளத்தின் நைட்டிங்கேல்" என்று பிரபலமாக அழைக்கப்படுகிறார். பிரார்த்தனை பாடல்கள் முதல் நேபாளி நாட்டுப்புற பாடல்கள் வரை பரவலான வகைகளின் பாடல்களை இவர் பதிவு செய்துள்ளார். அவற்றில் பெரும்பாலானவை நேபாளத்தில் பாரம்பரிய பாடல்களாக கருதப்படுகின்றன. நேபாளத்தில் கிட்டத்தட்ட ஒவ்வொரு பெண் பாடகியும் இவரால் ஏதோ ஒரு வகையில் பெரிதும் ஈர்க்கப்படுகிறார். இவரது பிரபலமான பாடல்களில் சில; 'உக்காலி ஓராலி ஹரு மா', 'பூல் கோ துங்கா', 'நிர்தோஷ் மேரோ பச்சயோ.  

## திருமணம்

இவர் 1966 ஆம் ஆண்டில் சிவா பகதூர் சிரேஸ்தா என்ற விமான ஓட்டியை திருமணம் செய்து கொண்டார். இரத்த புற்றுநோயால் தனது 25 வயது மகனை இழந்த பின்னர், தாரா தேவி தனது வாழ்க்கையின் பிற்பகுதியில், கடினமான காலங்களைத் தாங்கினார். விரைவில், இவரது கணவரும் ஒரு விமான விபத்தில் இறந்தார். இந்த சோகத்திலிருந்து இவரால் மீள முடியவில்லை. இவரது உடல்நிலை மோசமடையத் தொடங்கியது. பின்னர் நடுக்குவாதம் நோயால் பாதிக்கப்பட்டார். இது அவரது பாடும் வாழ்க்கையை நிறுத்தியது. 21 ஜனவரி 2006 அன்று, அவர் தனது 60 வயதில் மரணம் அடைந்தார். இவரது கடைசி இசை வெளியீடான "அஃபந்தா கோ மன்மா", அவரது கடைசி நான்கு பாடல்களைக் கொண்டுள்ளது. இவருக்கு ஒரு மகனும், ஒரு மகளும் உள்ளனர்.  

## விருதுகள்
நான்கு தசாப்தங்களுக்கும் மேலாக பாடுவதில் சிறந்து விளங்கிய இவர், நேபாளி மொழியை உள்நாட்டிலும் வெளிநாட்டிலும் தனது மெல்லிசைகளின் மூலம் பிரபலப்படுத்தி நேபாளி இலக்கிய வளர்ச்சியில் குறிப்பிடத்தக்க பங்களிப்பை வழங்கினார்.  

- கோர்கா தட்சிணா பாஹுவின் ஆணை முதல் வகுப்பு உறுப்பினர்.
- மகேந்திர-இரத்னா விருது.
- இந்திர ராஜ்ய இலட்சுமி விருது.
- ஜெகதாம்பாள் விருது.
- சின்னலதா விருது, 'மைனா'.
# நிதுமோலு சுமதி


**தண்டமூடி சுமதி ராம் மோகன் ராவ்** என்றும் அழைக்கப்படும் **நிதுமோலு சுமதி** (Nidumolu Sumathi) ஒரு இந்திய தாளவாதியாவார். இவர், முதன்மையாக மிருதங்கத்தில் திறமையானவராக இருக்கிறார். இவர் "மிருதங்கம் மேதை" தண்டமுடி ராம் மோகன் ராவின் மனைவியாவார். இவர் இந்தியாவின் முதல் பெண் மிருதங்கக் கலைஞர்களில் ஒருவர். மேலும், முதல் பெண் லய வின்யாசக் கலைஞரும் ஆவார். இந்தியாவின் முதல் ஏ-உயர்தர பெண் மிருதங்கக் கலைஞராக இருக்கிறார். 2021ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதினைப் பெற்றார் .  

## ஆரம்பகால வாழ்க்கை

சுமதி 1950 அக்டோபர் 16 ஆம் தேதி ஆந்திராவின் மேற்கு கோதாவரி மாவட்டம் ஏலுருவில் நிதுமோலு இராகவையா என்பவருக்கும், வெங்கடரத்னம்மா என்பவருக்கும் மகளாகப் பிறந்தார். 6 வயதில், மிருதங்க வித்வானாக இருந்த தனது தந்தையிடமிருந்து மிருதங்கம் கற்கத் தொடங்கினார். அவரும் இவரை இசை நிகழ்ச்சிகளுக்கு அழைத்துச் சென்று தாளத்தில் ஆர்வம் காட்டினார். இவர் தனது 10 வயதில் தனது முதல் நிகழ்ச்சியை வழங்கினார். 1964 ஆம் ஆண்டில், மிருதங்கத்தில் சான்றிதழ் படிப்பை முடித்த பின்னர், புகழ்பெற்ற மிருதங்க வித்வான் தண்டமுடி ராம் மோகன் ராவின் கீழ் பயிற்சி பெற்றார். அவர் "புதுக்கோட்டை சம்பிரதாயத்தில்" சிறந்து விளங்கிய மிருதங்க வித்வானாக சர்வதேச பாராட்டைப் பெற்றவர். "அனைத்திந்திய வானொலியின் தரக் கலைஞராகவும் இருந்தர். சுமதி தனது குருவிடமிருந்து பல சிக்கலான நுட்பங்களைக் கற்றுக் கொண்டா. மேலும், இந்தியாவின் பல மதிப்புமிக்க சபாக்களில் நிகழ்ச்சிகளை வழங்கத் தொடங்கினார்.  

## தொழில்
பின்னர் இவர் தனது குரு தண்டமுடி ராம மோகன் ராவை மணந்தார். 2003 ஆம் ஆண்டில், இவர் அனைத்திந்திய வானொலியின் "ஏ-தரக்" கலைஞரானார். இந்த தரத்தை அடைந்த முதல் பெண் மிருதங்க வித்வான் ஆவார். இதனால் இவர்கள் இந்தியாவின் ஒரே "ஏ-தரக்" மிருதங்க இரட்டையர் ஆனார்கள். மேலும் அவர்கள் இந்தியாவிலும் வெளிநாட்டிலும் தனித்துவமான அடையாளத்துடன் மேடையில் லயவின்யாசம் இசை நிகழ்ச்சிகளை வழங்கத் தொடங்கினர்.  

ம. ச. சுப்புலட்சுமி, சித்தூர் சுப்பிரமணியம் பிள்ளை, வோலெட்டி வெங்கடேசுவரலு, டாக்டர் எம்.பாலமுரளி கிருஷ்ணா, பண்டிட் பீம்சென் ஜோஷி, எம்.சந்திரசேகரன், ஈ.சங்கர சாஸ்திரி, சிட்டி பாபு, என். ரமணி, சிட்டிபாபு, மாண்டலின் உ. ஸ்ரீநிவாஸ் போன்ற பல புகழ் பெற்ற கலைஞர்களுடன் இணைந்து நிகழ்ச்சிகளை வழங்கியுள்ளார்.  

## லய வேதிகா
2000 ஆம் ஆண்டில், இவர் தாள வாத்தியமான மிருதங்கத்தை ஊக்குவிப்பதற்காக "லய வேதிகா" என்ற ஒரு அமைப்பை நிறுவினார். இதன் மூலம் மாணவர்களுக்கான போட்டிகளை நடத்தவும் செய்தார். பல புகழ்பெற்ற வித்வான்களை "லய பிரவீனா" என்ற தலைப்பில் வழங்கவும் பயன்படுத்தினார்.  

## விருதுகள்

இவர் பல விருதுகளைப் பெற்றார். மேலும் பல மதிப்புமிக்க சபாக்களில் பாராட்டப்பட்டார். 2010 ஆம் ஆண்டில் இந்தியக் குடியரசுத் தலைவைரிடமிருந்து சங்கீத நாடக அகாதமி விருதினைப் பெற்றார். இதனால் இந்த மதிப்புமிக்க விருதைப் பெற்ற ஒரே பெண் மிருதங்கம் கலைஞர் என்ற பெருமையைப் பெற்றார். 2015 ஆம் ஆண்டில் ஆந்திர மாநில அரசிடம் இருந்து "உகாதி புரஸ்காரம்" என கௌரவிக்கப்பட்டார்.  

இசைத் துறையில் இவர் செய்த சிறந்த பங்களிப்புகளுக்காக, இந்திய அரசு 2021 ஆம் ஆண்டில் இந்தியாவின் 4 வது மிக உயர்ந்த குடிமை விருதான பத்மசிறீ விருதை வழங்கியது.
# சித்ரால்


**சித்ரால்** (**Chitral**) பாகிஸ்தானின் வடமேற்கில் உள்ள கைபர் பக்துன்வா மாகாணத்தில் அமைந்த சித்ரால் மாவட்டத்தின் நிர்வாகத் தலைமையிட நகரம் ஆகும். இது கடல் மட்டத்திலிருந்து 1494 மீட்டர் உயரத்தில், 57 சதுர கிலோ மீட்டர் பரப்பளவில், இந்து குஷ் மலைத்தொடரில், சித்ரால் ஆற்றின் கரையில் அமைந்த பண்டைய நகரம் ஆகும்.  

## வரலாறு
சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.  

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.  

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.  
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார். கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.  

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.  

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.  

## தட்ப வெப்பம்
# கல் வட்டம்

**கல் வட்டம்** என்பது, இறந்த மனிதனை முதுமக்கள் தாழியில் புதைத்து, அந்த உடலை சுற்றி, வட்ட வடிவில் கற்களை நட்டு வைத்து, அடையாளப்படுத்தி நினைவு கூர்ந்தனர். வட்ட வடிவில் உள்ள நினைவு சின்னத்திற்கு 'கல் வட்டம்' என்று பெயர். கல் திட்டை<nowiki/>கள் இருக்கும் இடத்தில் கல்வட்டமும் பெரிதளவு காணப்படும். இக்காலத்தில் பல நிலங்கள் குடியேற்றத்திற்கு உள்ளாவதால் அங்கு இருக்கும் கல்வட்டங்கள் பெரிதளவும் அழிக்கப்படுகிறது.  

இவை ஆதிச்சநல்லூர், கொடுமணல், இங்கிலாந்து, வேல்ஸ், ஸ்காட்லாந்து போன்ற பல தொல்லியல் ஆய்விடங்களில் கண்டெடுக்கப்பட்டுள்ளன.
# சுதேசி (திரைப்படம்)


**சுதேசி** (*Sudesi*) என்பது 2006 ஆம் ஆண்டு வெளியான இந்திய தமிழ் அரசியல் அதிரடி திரைப்படமாகும். ஜெப்பி ஏ. ஒய் இயக்கிய இப்படத்தில் விசயகாந்து, ஆசிமா பல்லா ஆகியோர் முக்கிய கதாபாத்திரங்களில் நடித்தனர். இது பின்னர் இந்தியில் *மிஸ்டர் இந்துஸ்தானி* என்றும் மொழிமாற்றம் செய்யபட்டது.  

## நடிகர்கள்

- விசயகாந்து - சுதேசி
- ஆசிமா பல்லா - செல்வியாக
- மா. நா. நம்பியார் - சுதேசியின் தாத்தா
- சாயாஜி சிண்டே - நாராயணன்
- கருணாஸ் - இரமேஷ்
- லிவிங்ஸ்டன் - இராமசாமி
- மன்சூர் அலி கான் - காவல் ஆய்வாளர்
- மனோஜ் கே. ஜெயன் - திலக்
- கிருஷ்ணா - இராகவாச்சாரி
- சுருதி மல்கோத்ரா - சுருதி
- தலைவாசல் விஜய் - ஆசிரியர்
- அலெக்ஸ் - பொன்னுசாமி
- இளவரசு - பரோட்டா போடுபவர்
- சங்கீதா - சுதேசியின் தாய்
- கலைராணி - கமலா
- சிறீலதா - பேராசிரியரின் மனைவி
- விஜய் கிருஷ்ணராஜ் - ஆட்சியர்
- ஸ்ரீகாந்த் - நீதியரசர்
- வி. எஸ். ராகவன் - கணபதி
- பெசன்ட் ரவி - மகா
- அம்ஜத் கான் - ரௌடயா
- வாசு (நகைச்சுவை நடிகர்) - வாசு
- மதன் பாப் - டாக்டர் கண்ணதாசன்
- மயில்சாமி (நடிகர்) - குடிகாரன்
- முத்துக்காளை - பிச்சைக்காரன்
- நெல்லை சிவா - மருந்துக்கடைக்காரர்
- பாவா - இலட்சுமணன்
- கிருஷ்ணமூர்த்தி - கிராமத்தவர்
- கோட்டை பெருமாள் - சாமி
- மாஸ்டர் கார்த்திக் - கணேஷ்
- பேபி உமா ராணி - பேராசிரியரின் மகள்
- அஜய் ரத்னம் - அரசு அதிகாரி
- விஜய் ஈஸ்வரன் - ஈஸ்வரன்
- அச்சமில்லை கோபி - மருத்துவர் கோபி
- வேல்முருகன் - கிராமத்தவர்
- பிருந்தா பரேக் - சிறப்புத் தோற்றம்

## இசை
படத்திற்கு ஸ்ரீகாந்த் தேவா இசையமைத்தார்.  
| "நூறு கோடி மின்னல்" | விஜய் யேசுதாஸ், ஷோபனா ஷர்மிளா | நீலா மேகம் |
| --- | --- | --- |
| "கல்யாணக் கனவு" | பி. ஜெயச்சந்திரன், சுவர்ணலதா | நந்தலாலா |
| "செந்தமிழ் நாடு" | சைந்தவி, பிரியா, வித்யா | நீல மேகம் |
| "ரவினிலே" | கங்கா | ஆசை தம்பி |
| "காயா பழமா" | மாலதி லட்சுமணன் | விவேகா |
| "கற்பூரம் காட்டி" | எஸ். பி. பாலசுப்பிரமணியம் | முத்து விஜயன் |
# பூரி பாய்


**பூரி பாய்** (Bhuri Bai) ஒரு இந்திய பில் ஓவியக் கலைஞராவார். மத்தியப் பிரதேசத்திற்கும் குசராத்துக்கும் எல்லையில் அமைந்துள்ள பிடோல் என்ற கிராமத்தில் பிறந்தார். இவர், இந்தியாவின் மிகப்பெரிய பழங்குடி குழுவான பில் சமூகத்தைச் சேர்ந்தவர். மத்திய பிரதேச அரசு கலைஞர்களுக்கு வழங்கிய மிக உயர்ந்த மாநில மரியாதை உட்பட பல விருதுகளை வென்றுள்ளார். 2021 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.  

## ஆரம்ப கால வாழ்க்கை
இவரது சமகால ஜங்கர் சிங் சியாமைப் போலவே, போபால் பாரத் பவனின் ஜகதீஷ் சுவாமிநாதன் இவரையும் ஊக்குவித்தார். இவர், ஓவியங்கள் தயாரிக்க அக்ரிலிக் வண்ணங்களையும் காகிதத்தையும் பயன்படுத்தத் தொடங்கினார். அதற்கு முன், இவரும், தனது சமூகத்தின் மற்ற உறுப்பினர்களைப் போலவே, தனது வீட்டின் சுவர்களில் கலையை உருவாக்கினார். பித்தோரா ஓவியங்களை தயாரிப்பதில் இவர் திறமையானவர்.  

<blockquote>"கிராமத்தில், தாவரங்கள் மற்றும் களிமண்ணிலிருந்து வண்ணத்தை எடுக்க நாங்கள் மிகவும் கடினமாக உழைக்க வேண்டியிருந்தது. இங்கே எனக்கு பல வண்ண நிழல்களும் ஆயத்த தூரிகையும் வழங்கப்பட்டன! ” </blockquote>  

ஓவியம் தவிர, குடிசைகள் தயாரிப்பதிலும் இவர் திறமையானவராக இருந்தார். தனது தாயார் ஜாப்பு பாயிடமிருந்து இதனைக் கற்றுக்கொண்டார். தான் வசிக்கும் போபாலில் இந்திரா காந்தி ராஷ்டிரிய மானவ் சங்கராலயா அல்லது மனித அருங்காட்சியகத்தில் தனது பில் சமூகத்தின் குடிசைகளை கட்டுவதற்கு இவர் பங்களித்தார். உண்மையில், இவர் முதன்முதலில் போபாலுக்கு வந்தபோது, பாரத் பவனில் கட்டுமானத் தொழிலில் ஈடுபட்டிருந்தார் - ஒரு நாளைக்கு ரூ .6 ஊதியம் பெற்று வந்தார். இங்குதான் இவர் முதலில் ஜகதீஷ் சுவாமிநாதனை சந்தித்தார். அவர் இவரது திறமையைக் கண்டறிந்து வண்ணம் தீட்ட ஊக்குவித்தார். பூரி பாய் தனது சமூகக் கலைஞரான லாடோ பாயுடன் இணைந்து தனது பணியைத் தொடங்கினார்.  

## பாணியும் கருப்பொருள்களும்

பில் கலை இந்தியாவின் பழங்குடி கலை வடிவங்களில் மிகப் பழமையானது என்று சிலர் கருதுகின்றனர். இது ஆத்திரேலியாவின் பூர்வீக கலையுடன் ஒற்றுமையைக் கொண்டுள்ளது. குறிப்பாக பல வண்ண புள்ளிகளை நிரப்பி இது வரையப்படுகிறது. பூரி பாய் தனது சமூகத்தின் முதல் கலைஞராக காகிதத்தில் ஓவியம் தீட்டத் தொடங்கினார். இவரது பொதுவான வண்ணமயமான ஓவியங்கள், பொதுவான புராண கருப்பொருள்கள், கிராமப்புறக் காட்சிகள் , மனித-விலங்கு தொடர்பு ஆகியவற்றைச் சித்தரிக்கின்றன. இருப்பினும் இவரது பிற்கால படைப்புகள் விமானங்கள் மற்றும் செல்லிடத் தொலைபேசிகள் போன்ற நவீன கூறுகளை இணைத்துள்ளன.  

## விருதுகள் & மரியாதை

- மத்தியப்பிரதேச அரசு வழங்கிய ஷிகர் சம்மான். 1986இல் இவருக்கு வழங்கப்பட்டது.
- அகல்யா சம்மான், 1998
- இராணி துர்காவதி விருது, 2009
- பத்மசிறீ விருது, 2021
# நானோரனா அண்ணான்டாலி


**நனோரனா அண்ணான்டாலி** (*Nanorana annandalii*)(பொதுப் பெயர்கள்: **அண்ணான்டேல் பா தவளை,** **அண்ணான்டேல் தவளை,** **புலெங்கரின் மலைத் தவளை)** என்பது தவளை குடும்பமான டைகுரொகுளோசிடேயின் ஓர் சிற்றினமாகும். இது வடகிழக்கு இந்தியா (அருணாச்சல பிரதேசம், மேற்கு வங்கம்) மற்றும் கிழக்கு நேபாளத்தில் காணப்படுகிறது. *நானோரனா காமி* <small>(ஆண்டர்சன், 1871)</small> என்ற சிற்றினம் *நானோரனா அண்ணான்டாலியினை ஒத்தச்* சிற்றினமாகக் கருதப்பட்டது; ஆனால் தற்பொழுது இது தனி இனமாக கருதப்படுகிறது. இதனால் *நானோரனா அண்ணான்டலியின்* பழைய பதிவுகளுக்குமிடையே குழப்பம் விழைகிறது. இந்த இனம் மாண்டேன் காடுகளில் பாறைகள் மற்றும் ஓடைகளில் வாழ்கிறது. வனக் குளங்களுக்கு அருகிலும் இதைக் காணலாம். வாழ்விட இழப்பு (காடழிப்பு) இந்த இனத்திற்கு பெரும் அச்சுறுத்தலாக உள்ளது.
# மயங்கினேன் தயங்கினேன்


**மயங்கினேன் தயங்கினேன்** (*Mayanginen Thayanginen*) என்பது 2012 ஆண்டு வெளியான தமிழ் திரில்லர் திரைப்படமாகும். இதற்கு முன்பு *இன்பா* படத்தை இயக்கிய எஸ். வேந்தன் இப்படத்தை எழுதி இயக்கினார். இப்படத்தில் நிதின் சத்யா, திஷா பாண்டே ஆகியோர் முக்கிய கதாபாத்திரங்களில் நடிக்க, பவன், தருண் சத்ரியா, தேஜாஸ்ரீ ஆகியோர் துணை வேடங்களில் நடித்தனர். 2010 முதல் தயாரிப்பில் இருந்த இப்படம் இறுதியாக 1 சூன் 2012 அன்று வெளியிடப்பட்டது. மேலும் எதிர்மறையான விமர்சனங்களைப் பெற்றது.  

}}
# பறக்கும் தவளை


**பறக்கும்** (*flying frog*) **தவளை** (**வழுக்கும் தவளை** என்றும் அழைக்கப்படுகிறது) என்பது சறுக்கும் தன்மையின் மூலம் பறக்கக்கூடிய தவளை ஆகும். அதாவது, கிடைமட்டத்திலிருந்து 45°க்கு குறைவான கோணத்தில் சறுக்கும் தன்மைகொண்டது. பிற (பறக்காத) மரவாழ் தவளைகள் 45°க்கு அதிகமான கோணத்தில் மட்டுமே வழுக்கிச் செல்லக்கூடியது. இம்முறைக்கு ”பாராசூட்டிங்” என்று குறிப்பிடப்படுகிறது.  

பறக்கும் அல்லது வழுக்கும் தன்மையானது பல தவளைகளில் (புது உலகு-*கைலிடே, பைலோமெடுசிடே* மற்றும் பழைய உலகு தவளைகளில்-ராக்கோபோரிடே) தனித்தனியாகத் தோன்றியது. இவர் கூறிய இனங்கள் பின்னர் ஜார்ஜ் ஆல்பர்ட் பவுலெங்கரால் *ராகோபோரசு நிக்ரோபால்மடசு* என்று விவரிக்கப்பட்டது.  

பறக்கும் அல்லது வழுக்கும் தவளைகள் கீழ்க்கண்ட பேரினங்களில் கீழ் உள்ளன:  

- *அகலிச்னிஸ்* ( *பிலோமெடுசிடே* )
- *எக்னோமியோகைலா (ஹைலிடே)*
- *பாலிபிடேட்சு (ராகோபோரிடே)*
- *ராகோபோரசு (ராகோபோரிடே)*
- *ஜாங்கிக்சலசு* (ராகோபோரிடே)
# களத்தூர் கிராமம்


**களத்தூர் கிராமம்** (*Kalathur Gramam*) என்பது என்பது 2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.  

## சுருக்கம்
70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் *களத்தூர் கிராமம்* ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.  

## நடிகர்கள்

- கிஷோர் கிடாத்திருக்கையாக
- யக்னா செட்டி செல்வாம்பாவாக
- தருண் சத்ரியா வீரண்ணா
- தமிழ் கிருஷ்ணசாமி (ருத்ரான்) / கிட்ணன்
- அஜய் ரத்னம்
- ரஜினி மகாதேவையா

## தயாரிப்பு
தயாரிப்பாளர் ஆவுடைத்தாய் ராமமூர்த்தி தனது பதாகையான ஏ. ஆர். மூவி பாரடைஸ் என்பதன் கீழ் இந்த திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குநர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.
# கிட்டி விருந்து


**கிட்டி விருந்து** (Kitty party) என்பது இந்தியா மற்றும் பாக்கிஸ்தானின் சில பகுதிகளில் முறைசாரா சேமிப்புக் கழகங்களின் பின்னணியில் பெண்களை சமூகமயமாக்குவதற்கான ஒரு பிரபலமான அமைப்பாகும். இது பொதுவாக பெண்களால் ஏற்பாடு செய்யப்படும் ஒரு வகையான விருந்து. பொதுவாக மாதாந்திர அடிப்படையில் மதிய நேரத்தில் நடத்தப்படுகிறது.  

## நடைமுறை
ஒவ்வொரு உறுப்பினரும் ஒவ்வொரு மாதமும் ஒரு குறிப்பிட்ட தொகையை பங்களிக்கிறார்கள். விருந்தில் சேகரிக்கப்பட்ட தொகை மூலதனமாக குறிப்பிடப்படுகிறது. கிட்டி விருந்தின் பொறுப்பு ஒவ்வொரு மாதமும் குழுவின் ஒரு உறுப்பினரிடம் ஒப்படைக்கப்படுகிறது. சீட்டுக் கட்டுதல் போன்ற பணிகளும் நடைபெறுகின்றன.  

இது வழக்கமாக ஒவ்வொரு மாதமும் ஒரு குறிப்பிட்ட நேரத்தில், ஒரு குறிப்பிட்ட குழுவினரால் நடத்தப்படுகிறது. குழுவின் ஒவ்வொரு உறுப்பினரும் ஒரு முறையாவது ஒரு விருந்தை நடத்த வேண்டும் என்பது விதியாகும். ஒழுங்கமைக்கப்பட்ட உறுப்பினர்கள் மற்ற உறுப்பினர்களுக்கு உணவு மற்றும் பிற தளவாடங்களை ஏற்பாடு செய்கிறார். மேலும் விருந்து பொதுவாக பெண்களுக்கு ஒரு வதந்திகளை பேசும் இடமாகவும் இருக்கிறது. இந்தியா மற்றும் பாக்கித்தானின் பெரும்பாலான பகுதிகளில், இது பொதுவாக ஒரு 'சமிதி' என்று குறிப்பிடப்படுகிறது.  

கிட்டி விருந்துகள் புகழ் பெற்ற பின்னர் இந்த பெயர் உயரடுக்கினரிடையே மேலும் பிரபலமடைந்தது. இது கிட்டி விருந்து என்ற பெயரின் பயன்பாடு அதிகரிக்க வழிவகுத்தது. கிட்டி விருந்துகள் பலவிதமான சிறிய விளையாட்டுகளையும் மற்ற உறுப்பினர்களுடன் விவாதிக்க ஒரு தலைப்பையும் கொண்டிருக்கும்.  

## பயன்கள்
அனைத்து உறுப்பினர்களும் ஒரே நேரத்தில் நிறைய பணம் சம்பாதிப்பதால் கிட்டி விருந்து பெண்களின் பொருளாதார வலுவூட்டலில் முக்கியப் பங்கு வகிக்கிறது. கிட்டி விருந்து சமூகமயமாக்கத்திற்கான ஒரு சிறந்த வழியாகும். கிட்டி அனைத்து பெண்களின் கல்வி மற்றும் உணர்ச்சி வளர்ச்சிக்கு உதவுகிறது. ஒருவரின் குடும்பத்துடனான பிணைப்பையும் வலுவாக்குகிறது.  
## சிரமம்
கிட்டி விருந்துகளில் கலந்து கொள்ளும் பெரும்பாலான பெண்கள் வதந்திகளில் ஈடுபடுகின்றனர். கூடுதலாக, கிட்டியின் அனைத்து உறுப்பினர்களும் மற்ற உறுப்பினர்களின் வாழ்க்கை முறை காரணமாக தாழ்வு மனப்பான்மையால் பாதிக்கப்படலாம். கூடுதலாக, போதைப்பொருள் பயன்பாடு, சூதாட்டம் போன்றவை பெரும்பாலும் கிட்டி விருந்துகளில் காணப்படுகின்றன.
# சுனிதா துலால்


**சுனிதா துலால்** (Sunita Dulal) நேபாளத்தின் காட்மாண்டுவின் நாட்டுப்புற பாடகராவார். இவர் கடந்த பத்து ஆண்டுகளாக நேபாளி நாட்டுப்புற, நவீன பாடல்களைப் பாடுகிறார். சுனிதா துலால் ஒரு பன்முக இளம் நேபாளி பெண்ணாவார். பாடுவதைத் தவிர, சுனிதா துலால் நடிப்பு, என்.டி.வி ( நேபாள தொலைக்காட்சி), மற்றும் விளம்பங்களிலும் நிகழ்ச்சியை வழங்குகிறார். சமீபத்தில், இவர் தனது 13வது இசைத் தொகுப்பான *மேரோ ஹஜூர்* என்பதை சந்தையில் வெளியிட்டார். இது இவரது மற்றொரு வெற்றியாக நேபாள தீஜ் பண்டிகை தொகுப்பாக பிரதிபலிக்கிறது. தீஜ் திருவிழா பொதுவாக சூலை பிற்பகுதியிலிருந்து செப்டம்பர் தொடக்கத்தில் வரும். இவர், சமீபத்திய தீஜ் பண்டிகைக்கான *நச்சாவ் சராரா* என்ற இசைத் தொகுப்பை வெளியிட்டுள்ளார். இது இவரது 15வது வெளியீடாகும். இதில் *தீஜ் கோ அயோ லஹாரா* மற்றும் *சுப்பா மோய் கவுலா* ஆகிய பாடல்கள் அடங்கும். 365 நேபாள கலைஞர்கள் அடக்ன்கிய மெலஞ்சோலி என்ற சுற்றுச்சூழல் பாடலிலும் இவர் பங்கேற்றார். அதில் "ஒரு பாடல் பதிவில் அதிக குரல் தனிப்பாடல்கள்" என்ற தலைப்பில் கின்னஸ் உலக சாதனையை முறியடித்தது. இதனை நிபேஷ் தாகா என்பவர் இசையமைத்து இயக்கியிருந்தார். மே 19, 2016 அன்று, துலால் தனது குழுவுடன் நேபாள வானொலி அரங்கத்தில் பதிவுசெய்தார். காத்மாண்டுவில் உள்ள இராணுவ அதிகாரிகள் சங்கத்தில் குடியரசுத் தலைவர் பித்யா தேவி பண்டாரி 2 செப்டம்பர் 2017 இல் அதிகாரப்பூர்வமாக வெளியிட்டார்.  

## வாழ்க்கையும், தொழிலும்
இவர், சிந்துபால்சோக் மாவட்டத்தின் ஜல்பைர் என்ற ஊரில் பிறந்தார். கோல்டன் பிரைட் பியூச்சர் உறைவிடப் பள்ளியிலும், சிந்துபால்சோக்கின் ஜல்பைரில் உள்ள சிறீ ஆனந்த் மேல்நிலைப் பள்ளியிலும் தனது பள்ளிப்படிப்பை முடித்தார். உயர்கல்வி முடிந்ததும், மேலதிக படிப்புக்காக காத்மாண்டுக்குச் சென்றார். பின்னர் காத்மாண்டுவில் உள்ள பத்ம கன்யா வளாகத்தில் இருந்து மனிதநேயத்தில் இளங்கலை பட்டம் பெற்றார். இவர், இளம் வயதிலேயே இசைத் துறையில் நுழைந்தார். இவர் 100க்கும் மேற்பட்ட நேபாளி நாட்டுப்புற பாடல்களை பதிவு செய்துள்ளார். இவர் இசை ரீதியாக வளர்க்கப்பட்ட குடும்பத்தில் வளர்க்கப்பட்டார்.  

அருணா லாமாவின் சிறந்த ரசிகரான சுனிதா துலால் கூறுகிறார், “நான் மூன்றாம் வகுப்பில் மட்டுமே இருந்தபோது எனது ஆசிரியர்களும் மூத்தவர்களும் என்னை எப்படி பாடவும் நடனமாடவும் செய்தார்கள் என்பது எனக்கு நினைவிருக்கிறது”. இவர் தனது பாடல் வாழ்க்கையில் தனது முக்கிய தாக்கங்களில் ஒன்றாக தனது தாயையும் குறிப்பிடுகிறார்.  
இவர், அமெரிக்கா, ஐரோப்பா, தென் கொரியா, யப்பான், மலேசியா, ஆங்காங், பல மத்திய கிழக்கு நாடுகளில் பயணம் செய்துள்ளார்.  

## தனிப்பட்ட வாழ்க்கை
சுனிதா துலால் தற்போது தனது தொழில் வாழ்க்கையில் கவனம் செலுத்தி வருகிறார். திருமண வாழ்க்கையைப் பற்றி இவர் சிந்திக்கவில்லை. இவர் சில ஆண்டுகள் கழ்ந்து திருமணம் செய்து கொள்ள திட்டமிட்டுள்ளார்.